text: Et solsystem består af et eller flere legemer der kredser om et fælles legeme. Det centrale legeme er en stjerne, en kompakt samling af hede gasser, der varmes op af fusionsprocesser i stjernens indre. Rundt om dette legeme kan der findes en skive af støv og fragmenter, et tidligt solsystem, hvor støvet vil fortætte sig og måske skabe planeter.
  Andre elementer i et solsystem kan bestå af et asteroidebælte, en "ring" af fragmenter der kredser rundt om sin stjerne. Kometer og asteroider kan også findes i solsystemer.
  Forskere har fundet ud af at systemer med to stjerner tit kan findes på himmelen. Systemer med flere stjerner er også observeret. Mere information om disse kan findes i Stjernefamilier.